WarGames
WarGames ir 1983. gada ASV zinātniskās fantastikas trillera filma, kuras režisors ir Džons Bedems. Filmā galvenās lomas atveido Metjū Broderiks, Debnijs Kolmens, Džons Vuds un Elija Šīdija. Filma stāsta par jaunu hakeri (Broderiks), kurš neapzināti piekļūst ASV militārajam superdatoram, kas ieprogrammēts, lai simulētu, prognozētu un īstenotu kodolkaru ar Padomju Savienību, izraisot viltus trauksmi, kas draud pārvērsties Trešajā pasaules karā. Filmas WarGames pirmizrāde notika 1983. gada 7. maijā Kannu kinofestivālā. Filma saņēma pozitīvas kritiķu atsauksmes un finansiālus panākumus, nopelnot gandrīz 125 miljonus ASV dolāru. Filmu nominēja Amerikas Kinoakadēmijas balvai trīs kategorijās, tai skaitā kategorijā "Labākais oriģinālscenārijs". Filma saņēma BAFTA kino balvu kategorijā "Labākā skaņa". Filma WarGames plašākai ASV sabiedrībai popularizēja datoru hakeru, informācijas tehnoloģiju un datordrošības koncepcijas.